Sali Bashota

**Sali Bashota** (Caravik, 31 gusht 1959) është shkrimtar, poet, studiues dhe profesor universitar.  

## Biografia 
alt=SALI BASHOTA|parapamje|**U lind më**               31 gusht 1959         **Kombësia**              shqiptar
**Sali Bashota** lindi më 31 gusht 1959 në Caravik të Klinës, Republika e Kosovës. Shkollën fillore dhe gjimnazin i kreu në Kijevë. Më 1978 u regjistrua në Degën e Letërsisë dhe Gjuhës Shqipe në Fakultetin Filozofik të Universitetit të Prishtinës, ku u diplomua më 1982. Pas mbarimit të studimeve ishte mësimdhënës në gjimnazin “Luigj Gurakuqi” në Klinë, paralelja e ndarë në Kijevë dhe në shkollën fillore “Motrat Qiriazi” në Klinë. Në vitet 1983-1984 i vijoi studimet pasuniversitare në drejtimin e Letërsisë. Në vitin 1988 magjistroi në shkencat filologjike me temën *Proza e Mitrush Kutelit*, ndërkaq në vitin 1998 doktoroi me temën *Personazhi në prozën shqipe midis dy luftërave botërore.* Në vitin 1984 u zgjodh asistent në Fakultetin Filozofik (tani Fakulteti i Filologjisë) dhe u avancua në titujt: ligjërues (1994), docent (2000), profesor i asociuar (2005) dhe profesor i rregullt (2010). Në Fakultetin e Filologjisë i ligjëron lëndët mësimore: Letërsi romantike arbëreshe, Letërsi romantike shqipe, Autor i zgjedhur, Publicistikë letrare, Letërsi aktuale shqipe, Publicistikë dhe eseistikë.  

Më 2 gusht 1998, në vendlindjen e tij, ushtria dhe policia serbe ia dogjën shtëpinë, bibliotekën, dorëshkrimet. Në vitin 1997 e bashkëthemeloi Shtëpinë Botuese “Rozafa”, duke qenë redaktor i botimeve dhe drejtues i saj. Nga viti 2000-2003 ishte kryeredaktor i revistës letrare “Jeta e re”, ndërsa nga viti 2000-2004 ishte kryetar i Degës së Letërsisë Shqipe në Fakultetin e Filologjisë. Nga janari i vitit 2003 deri në tetor të vitit 2013 ishte drejtor i Bibliotekës Kombëtare dhe Universitare të Kosovës. Në vitin 2005, me propozimin e Ambasadës së Shteteve të Bashkuara të Amerikës në Prishtinë, mori pjesë në projektin Administrimi i Bibliotekave në Shtetet e Bashkuara të Amerikës dhe nga Departamenti i Shtetit Amerikan, u certifikua në programin ndërkombëtar për udhëheqës. 

Nga viti 2009-2012 ishte kryetar i Këshillit Botues të Universitetit të Prishtinës dhe kryetar i Këshillit të Studimeve të Doktoratës në Fakultetin e Filologjisë. Nga viti 2009-2013 ishte nënkryetar i Unionit të Bibliotekave të Ballkanit (Balkan Libraries Union), me seli në Edirne të Turqisë. Nga viti 2013-2015 ishte kryetar i Këshillit Drejtues të Bibliotekës Kombëtare të Kosovës “Pjetër Bogdani”. Nga viti 2015-2018 ishte anëtar i Këshillit Drejtues të Institutit Albanologjik të Prishtinës. Në vitin 2017 ishte anëtar i Këshillit Shtetëror të Cilësisë, në Agjencinë e Kosovës për Akreditim. Nga viti 2017-2020 ishte kryeredaktor i revistës shkencore “Filologji”, e cila botohet nga Fakulteti i Filologjisë. Nga viti 2018-2021 ishte anëtar, pastaj kryetar i Bordit të Radiotelevizionit të Kosovës (RTK). 

Ka botuar libra me poezi, prozë poetike dhe studime letrare. Është njëri ndër poetët më të përkthyer të Kosovës në gjuhë të ndryshme të botës dhe i përfaqësuar në shumë antologji brenda dhe jashtë vendit. Poezia e tij është përkthyer në anglisht, frëngjisht, gjermanisht, rumanisht, polonisht, italisht, turqisht, suedisht, hungarisht, arabisht, bullgarisht, maqedonisht, finlandisht, në gjuhën esperanto dhe malazeze etj., ndërsa veprat e tij letrare janë promovuar në Paris, Sète, Bukuresht, Malmö, Sofie, Basel etj., si dhe në festivale të ndryshme ndërkombëtare të poezisë. 

Nga viti 2004 është anëtar i PEN Qendrës së Kosovës, ndërsa nga viti 2020 është udhëheqës i veprimtarive letrare dhe botuese të këtij asociacioni. 

Për krijimtarinë letrare e shkencore është nderuar me çmime të larta kombëtare dhe ndërkombëtare. 

Në vitin 2020 nga Presidenti i Republikës së Kosovës, u dekorua me Medaljen Presidenciale të Meritave për kontributin e dhënë në fushën e letërsisë dhe të kulturës shqiptare.

## Bibliografia 
alt=SALI BASHOTA|parapamje|Lutja e parë e shpirtit

### **Vepra me poezi** 
* *Albumi i grisur*, Rilindja, Prishtinë, 1986 

* *Zogu me profil vjeshte*, Rilindja, Prishtinë, 1989

* *Plagomë*, Fjala, Prishtinë, 1994; Rozafa, Prishtinë, 2004 

* *Dalje nga trishtimi*, Rozafa, Prishtinë, 1999 

* *Ndiz dritën magjike*, poezi të zgjedhura, Rozafa, Prishtinë, 2002 

* *Bukuri e nëmur*, Kosova PEN Center, Prishtinë, 2006 

* *Jetë me vdekje*, poezi të zgjedhura, Toena, Tiranë, 2006 

* *Natyrë e vrarë*, poezi të zgjedhura, Ars Poetica, Tetovë, 2006 

* *Kambanë zemërimi* (*Plagomë* dhe *Bukuri e nëmur*), Toena, Tiranë, 2008 

* *Dorëshkrimi i ngjallur*, Kosova PEN Center, Prishtinë, 2011 

* *Dhembje e bekuar*, 333 poezi të zgjedhura, Kosova PEN Center, Prishtinë, 2013

* *Në fillim ishte Drita*, Kosova PEN Center, Prishtinë, 2017 

* *Asnjë zë tjetër*, Botimet AAB, Prishtinë, 2018 

* *Lutja e parë e shpirtit*, Kosova PEN Center, Prishtinë, 2020

* *Pëshpëritja e agonisë* - libri i karantinës, Kosova PEN Center, Prishtinë, 2020

* *Vjershat më të bukura të dashurisë*, përzgjedhje, Armagedoni, Prishtinë, 2022alt=SALI BASHOTA|parapamje|Rruzullimi i zjarrit

### **Vepra me prozë poetike** 
* *Ëndrra në parajsë*, Rozafa, Prishtinë, 2006 

* *Sytë e vetmisë*, Rozafa, Prishtinë, 2010 

* *Rruzullimi i zjarrit*, zgjedhje, Ombra GVG, Tiranë, 2011 

* *Zemërimi i heshtjes*, Kosova PEN Center, Prishtinë, 2014 

* alt=SALI BASHOTA|parapamje|Proza e filleve të modernitetit*Shkallët e natës*, Olymp, Prishtinë, 2020

### **Vepra me studime dhe kritikë letrare** 
* *Shqipshkrimi kritik*, Rilindja, Prishtinë, 1997 

* *Kuteli prozator-poet-kritik*, Rilindja, Prishtinë, 1999; Rozafa, Prishtinë, 2007 

* *Domethënia e ideve letrare*, Rilindja, Prishtinë, 2001 

* *Proza e filleve të modernitetit*, Kosova PEN Center, Prishtinë, 2006 

* *Studime letrare*, ese dhe studime të zgjedhura, Toena, Tiranë, 2008 

* *Enigma e shkrimit*, Artini, Prishtinë, 2018 

* *Esenca e ligjërimit letrar*, Kosova PEN Center, Prishtinë, 2020

### **Publicistikë** 
* *EGO* (Shqip, English, Français), Kosova PEN Center, Prishtinë, 2014 

alt=SALI BASHOTA|parapamje|Vepra të zgjedhura 1-6

### **Intervistë** 
* *Dialog me dy poetë* (Sali Bashota dhe Lulzim Tafa), Armagedoni, Prishtinë, 2023

### **Kompleti i veprave të zgjedhura** 
* Vepra të zgjedhura 1, Poezia, Logos-A, Shkup, 2023

* Vepra të zgjedhura 2, Poezia, Logos-A, Shkup, 2023

* Vepra të zgjedhura 3, Poezia, Logos-A, Shkup, 2023

* Vepra të zgjedhura 4, Proza poetike, Logos-A, Shkup, 2023

* Vepra të zgjedhura 5, Kritika letrare, Logos-A. Shkup, 2023

* Vepra të zgjedhura 6, Kritika letrare, Logos-A, Shkup, 2023

### **Vepra të përkthyera në gjuhë të ndryshme të botës** 
* *Exilul Sufletului/Ekzili i Shpirtit*, Editura Muzeul Literaturii Romane, București, 2004 

* *Schalte das magische Licht ein*, Magic Verlag, Zürich, 2004 

* *Only Death is White*, Rozafa, Prishtinë, 2005 

* *Ako stanam angel*, Fenix, Skopje, 2006 alt=SALI BASHOTA|parapamje|Allume la lumière magique

* *Ploaia fara Tine*, Editura Do-Minor, București, 2008 

* *Beauté maudite*, Xanthippe/Edition ASPASIA, Zürich, 2010 

* *Прокълната красота*, Balkani, Sofie, 2012 

* *När himlen tystnar*, Holmbergs, Malmö, 2012 

* *Allume la lumière magique*, L’Harmattan, Paris, 2012

* *Il gioco delle foglio*, Editon Xanthippe, Zürich, 2015 

* *Ηάλλη όψη του*, Janinë, 2016 

* *Albán éjzaska*, Napút, Budapest, 2017

* *La ŝtono de la amo,* elektitaj poeziajoj, Kava Pech, Prago-Dobrichovice, 2017

* *Whispering Agony* (a quarantine book), Kosova PEN Center, Prishtinë, 2020

### **Prezantime në antologji dhe në botime të tjera** 
* *Burim drite e dashurie*, Shpresa, Prishtinë, 1999 

* *Dritaren lëre hapur*, Rozafa, Prishtinë, 2002 

* *E frikshme dhe e bukur*, Rozafa, Prishtinë, 2003 

* *Eni vjen p’ej Çamërie*, DÇJ & Rozafa, Prishtinë, 2004

* *Një gur i çarë*, DÇJ & Rozafa, 2005; Toena, Tiranë, 2005 

* *Insula nemuririi*, Editura Muzeul Literaturii Romane, București, 2005 

* *Nie jest za pozno na milosc*, Pogranicze, Sejny, 2005 

* *A Split Stone*, DÇJ & Rozafa, Prishtinë, 2006 

* *Dann sagte der Dichter*, Das Internationale Literaturfestival, Basel, 2007 

* *Poesie premiere*, Revue poetique et litterature, Paris, 2007 

* *Antologji e poezisë bashkëkohore të Kosovës*, Azminah, Jordani, 2009 

* *Punti de cuvinte (Urat e fjalëve),* Editura Fundaţiei Culturale Poezia, Iași, 2009 *Balcanica*, Editura Proilavia, Braila, 2010 

* *Antologji poeziei albaneze de azi*, Editura Privirea, București, 2012 

* *Voix Vives*, Festival de méditerranée en méditerranée, Anthologie Sete, Paris, 2013 

* *Fjala poetike*, Antologji e poezisë shqipe në Kosovë, Balkans free Press/Jalifat Publishing Houston/Edmonton, New York/Prishtinë, 2013 

* *Napút*, Budapest, 2014 

* *Çagdas Kosova Arnavut Siiri Antolojisi*, Imza, 2015 

* *Zemra e Qiellit,* antologji e poezisë shqipe të shekullit XX*,* Kosova PEN Center, Prishtinë, 2015

* *Dritë mbi plagë*, Qendra Gjenocidi në Kosovë-Plagë e Hapur, Prishtinë, 2020

* *Urë në ëndërr* (poezi, prozë, ese), Kosova PEN Center, Prishtinë, 2022 

* *Anologia poeziei albaneze de la inceputuri pana azi,* (Antologjia e poezisë shqipe nga zanafilla e deri më sot), Shtëpia Botuese A, Bukuresht, 2023

## Çmimet për krijimtarinë letrare dhe shkencore 
* Çmimi *Pena e Artë* për vitin 1990, revista për letërsi, art dhe kulturë, Fjala, Prishtinë, 1990 

* Çmimi *Pjetër Bogdani,* për librin *Kuteli prozator, poet, kritik,* libri më i mirë i vitit, Shoqata e Shkrimtarëve të Kosovës, Prishtinë, 1999 

* Çmimi *Pena e Artë* për vitin 2000, revista për letërsi, art dhe kulturë, Fjala, Prishtinë, 2000 

* Çmimi ndërkombëtar *Menada*, për krijimtari të veçantë, Manifestimi Letrar Ndërkombëtar, Ditët e Naimit, Tetovë, Maqedoni, 2004 

* Çmimi i *Mitingut të Poezisë*, për librin më të mirë të vitit me poezi *Bukuri e nëmur*, Gjakovë, 2006 

* Çmimi *Serembe*, për krijimtari letrare dhe shkencore, Klubi i Artistëve Laçjanë dhe Fondacioni Pedrollo, Shqipëri/Itali, 2010 

* *Medaljoni 90 vjet Bibliotekë Kombëtare*, Biblioteka Kombëtare e Shqipërisë, Tiranë, 2011 

* Çmimi vjetor për letërsi për veprën më të mirë me poezi, të botuar brenda vitit 2011, me titullin *Dorëshkrimi i ngjallur,* Ministria e Kulturës, Rinisë dhe Sportit, Prishtinë, 2012 

* Çmimi i *Mitingut të Poezisë*, për librin më të mirë të vitit me poezi për vitin 2011, me titullin *Dorëshkrimi i ngjallur,* Gjakovë, 2012 

* Çmimi vjetor për letërsi *Ibrahim Rugova,* për veprën më të mirë në kritikë letrare, të botuar brenda vitit 2018, me titullin *Enigma e shkrimit,* Ministria e Kulturës, Rinisë dhe Sportit, Prishtinë, 2019

## Libra me studime për Sali Bashotën 
* Grup autorësh, *Sali Bashota preţuit de scriitorii români/Sali Bashota i vlerësuar nga shkrimtarët rumunë*, Editura Limes, Bukuresht, 2012 

* Flamur Maloku, *Polisemia e veprës* (Lexime empirike mbi poezinë e Sali Bashotës), Olymp, Prishtinë, 2013 

* Gëzim Arifi, *Palimpsesti i ideve* (Intervistë me Sali Bashotën, poezia e tij dhe shkrime kritike për të), Parnas, Prishtinë, 2013 

* Xhemail Ali Peci, *Sali Bashota-Poet i Shpirtit*, Artini, Prishtinë, 2019